CELEX: 32020D1826
Language: lv
Date: 2020-12-01 00:00:00
Title: Politikas un drošības komitejas Lēmums (KĀDP) 2020/1826 (2020. gada 1. decembris), ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un atceļ Lēmumu (KĀDP) 2020/895 (ATALANTA/3/2020)

3.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 406/60
               
            
         POLITIKAS UN DROŠĪBAS KOMITEJAS LĒMUMS (KĀDP) 2020/1826
         (2020. gada 1. decembris),
         ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un atceļ Lēmumu (KĀDP) 2020/895 (ATALANTA/3/2020)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. pantu,
         ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (1) un jo īpaši tās 6. panta 1. punktu,
         tā kā:
         
                     (1)
                  
                  
                     Ievērojot Vienotās rīcības 2008/851/KĀDP 6. panta 1. punktu, Padome pilnvaroja Politikas un drošības komiteju pieņemt attiecīgus lēmumus par ES spēku komandiera iecelšanu Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (“Atalanta”).
                  
               
                     (2)
                  
                  
                     Politikas un drošības komiteja 2020. gada 25. jūnijā pieņēma Lēmumu (KĀDP) 2020/895 (2), ar ko par ES spēku komandieri Atalanta iecēla kontradmirāli Riccardo MARCHIÒ.
                  
               
                     (3)
                  
                  
                     ES operācijas komandieris ir ieteicis par jauno ES spēku komandieri Atalanta no 2020. gada 3. decembra iecelt kapteini Diogo ARROTEIA.
                  
               
                     (4)
                  
                  
                     ES Militārā komiteja 2020. gada 22. oktobrī atbalstīja minēto ieteikumu.
                  
               
                     (5)
                  
                  
                     Tādēļ Lēmums (KĀDP) 2020/895 būtu jāatceļ.
                  
               
                     (6)
                  
                  
                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,
                  
               IR PIEŅĒMUSI ŠO LĒMUMU.
         
            1. pants
            Ar šo kapteinis Diogo ARROTEIA no 2020. gada 3. decembra tiek iecelts par ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta).
         
         
            2. pants
            Lēmumu (KĀDP) 2020/895 (ATALANTA/2/2020) atceļ.
         
         
            3. pants
            Šis lēmums stājas spēkā tā pieņemšanas dienā.
            To piemēro no 2020. gada 3. decembra.
         
         
            Briselē, 2020. gada 1. decembrī
            
               
                  Politikas un drošības komitejas vārdā –
               
               
                  priekšsēdētāja
               
               S. FROM-EMMESBERGER
            
         
         
            (1)  OV L 301, 12.11.2008., 33. lpp.
         
         
            (2)  Politikas un drošības komitejas Lēmums (KĀDP) 2020/895 (2020. gada 25. jūnijs), ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un atceļ Lēmumu (KĀDP) 2020/401 (ATALANTA/2/2020) (OV L 206, 30.6.2020., 63. lpp.).